Untitled Web Page



**Comissió de Coordinació, Organització i Règim de les institucions de la Generalitat Valenciana realitzada el dia 15 de juny de 2004.
Comença la reunió a les 16 hores i 43 minuts.
Presidix l'Il·lustre Diputat Senyor Rafael Maluenda Verdú.
Reunió número 5.**

 

***Elecció del secretari o de la secretària de la comissió***

 

 

**El senyor president:**

 

Senyories, s'obri la sessió.

Pregue a la senyora secretària comprove el quòrum.

 

*(La senyora secretària passa llista per tal de comprovar l'existència de quòrum)*

 

Bé, l'ordre el dia, com les seues senyories saben, és, en primer lloc, lectura i aprovació, si s'escau, de l'acta de la reunió anterior.
És el moment, si tenen alguna observació a fer.
.
.
O, pel contrari, entenem que s'aprova per assentiment?
Moltíssimes gràcies.
Queda aprovada l'acta.

El segon punt és: elecció de la secretària de la comissió, perquè la senyora secretària, el seu grup li ha encomanat altres labors, s'ha vist obligada a dimitir i correspon elegir un nou secretari o secretària.

Per a l'elecció cal basar-se en l'article 39.
3 del Reglament de les Corts.
Cadascuna de les seues senyories posarà un nom.
Normalment s'elegeix alhora el vicepresident i el secretari, però, com és una substitució, només s'ha de posar el nom de la persona que haja de ser elegida com a secretari o secretària.
Per tant, es farà la crida de tots els diputats i entregaran a la presidència la papereta amb el nom de la persona elegida per a substituir a la senyora Andrés.

Per tant, senyora secretària, si us plau, pot començar a cridar.

 

*(La senyora secretària crida per ordre alfabètic les diputades i els diputats perquè depositen la papereta en l'urna)*

 

Alguna senyoria queda per votar?
Procedim a l'escrutini.

 

*(El senyor president procedix a l'escrutini)*

 

Finalitzat l'escrutini, per 6 vots a favor i 9 en blanc, queda proclamat secretari de la comissió el senyor Vicent Sarrià Morell, que pregue prenga possessió.
*(Alguns aplaudiments)*.

 

Acabat l'ordre del dia, s'alça la sessió.
Moltes gràcies.

 

*(S'alça la reunió a les 16 hores i 50 minuts)*
![Mbn-3](Images/Mbn-3.GIF)